CELEX: 52001PC0189
Language: da
Date: 2001-04-19
Title: Forslag til Rådets afgørelse om fællesskabets holdning til nedsættelsen af et rådgivende paritetisk udvalg, hvorom det ved europaaftalen mellem de Europæiske Fællesskaber og den Tjekkiske Republik oprettede associeringsråd skal træffe afgørelse

Avis juridique important

|

52001PC0189

Forslag til Rådets afgørelse om fællesskabets holdning til nedsættelsen af et rådgivende paritetisk udvalg, hvorom det ved europaaftalen mellem de Europæiske Fællesskaber og den Tjekkiske Republik oprettede associeringsråd skal træffe afgørelse  /* KOM/2001/0189 endelig udg. - ACC 2001/0094 */  

Forslag til RÅDETS AFGØRELSE OM FÆLLESSKABETS HOLDNING TIL NEDSÆTTELSEN AF ET RÅDGIVENDE PARITETISK UDVALG, HVOROM DET VED EUROPAAFTALEN MELLEM DE EUROPÆISKE FÆLLESSKABER OG DEN TJEKKISKE REPUBLIK OPRETTEDE ASSOCIERINGSRÅD SKAL TRÆFFE AFGØRELSE(forelagt af Kommissionen)BEGRUNDELSE1. I artikel 109 i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side, som trådte i kraft den 1. februar 1995, hedder det, at Associeringsrådet kan beslutte at oprette et særligt udvalg eller organ til at bistå det i udførelsen af sine opgaver.2. Selv om der i nævnte Europaaftale ikke udtrykkeligt er fastsat noget om oprettelse af et rådgivende organ for dialog mellem de to parters regionale og lokale myndigheder, foreslår Kommissionen, at Associeringsrådet nedsætter et rådgivende paritetisk udvalg, der skal bestå af de to parters regionale og lokale myndigheder, i betragtning af den store interesse, begge parter har vist, dvs. Regionsudvalget på Fællesskabets side og Det Tjekkiske Forbindelsesudvalg for Samarbejdet med De Europæiske Fællesskabers Regionsudvalg på Tjekkiets side.3. Det foreslåede rådgivende paritetiske udvalg skal være et forum for dialog og samarbejde mellem de regionale og lokale myndigheder i Det Europæiske Fællesskab og de regionale og lokale myndigheder i Tjekkiet, hvilket vil være et væsentligt bidrag til udviklingen af forbindelser mellem dem indbyrdes og til Europas integration. Dialogen og samarbejdet skal forberede til det kommende arbejde med Regionsudvalget og medlemskabet af EU, lette udvekslingen om oplysninger om aktuelle emner af gensidig interesse, især om den aktuelle situation omkring EU's regionalpolitik og tiltrædelsesprocessen, tilskynde til informationsudveksling om den praktiske gennemførelse af nærhedsprincippet i hele samfundslivet på regionalt og lokalt plan og drøfte alle relevante anliggender, som måtte blive foreslået af den ene eller den anden part, efterhånden som de måtte opstå i forbindelse med Europaaftalens gennemførelse og førtiltrædelsesstrategien. Associeringsrådet kan også konsultere det foreslåede rådgivende paritetiske udvalg, før det træffer beslutninger på områder af regional interesse. Det er dog stadig Associeringsrådet alene, der afgør, om udvalget skal høres.4. Oprettelsen af det foreslåede rådgivende paritetiske udvalg belaster ikke Fællesskabets budget, da de tjekkiske deltagere selv skal afholde deres egne udgifter, medens Regionsudvalget dækker Fællesskabets udgifter over sit budget.5. Vedlagt findes teksten til et forslag til Rådets afgørelse om den holdning, som Fællesskabet skal indtage i Associeringsrådet som omhandlet i artikel 2, stk. 1, i Rådets og Kommissionens afgørelse af 19. december 1994 om indgåelse af ovennævnte Europaaftale. Rådet anmodes om at vedtage denne tekst efter høring af Europa-Parlamentet.2001/0094 (ACC)Forslag til RÅDETS AFGØRELSE OM FÆLLESSKABETS HOLDNING TIL NEDSÆTTELSEN AF ET RÅDGIVENDE PARITETISK UDVALG, HVOROM DET VED EUROPAAFTALEN MELLEM DE EUROPÆISKE FÆLLESSKABER OG DEN TJEKKISKE REPUBLIK OPRETTEDE ASSOCIERINGSRÅD SKAL TRÆFFE AFGØRELSERÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, traktaten om oprettelse af Det Europæiske Kul- og Stålfællesskab og traktaten om oprettelse af Det Europæiske Atomenergifællesskab (Euratom),under henvisning til artikel 300, stk. 2, andet og tredje indryk, i traktaten om oprettelse af Det Europæiske Fællesskab,under henvisning til artikel 2, stk. 1, i Rådets og Kommissionens afgørelse af 19. december 1994 om indgåelse af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side,under henvisning til forslag fra Kommissionen, ogud fra følgende betragtninger:(1) Artikel 109 i nævnte Europaaftale fastsætter, at Associeringsrådet kan beslutte at oprette et særligt udvalg eller organ til at bistå det i udførelsen af sine opgaver.(2) Dialog og samarbejde mellem regionale og lokale myndigheder i Den Europæiske Union og Tjekkiet kan yde et væsentligt bidrag til den fulde gennemførelse af Europaaftalen.(3) Et sådant samarbejde bør foregå mellem medlemmerne af De Europæiske Fællesskabers Regionsudvalg og medlemmerne af Det Tjekkiske Forbindelsesudvalg for Samarbejdet med Regionsudvalget -TRUFFET FØLGENDE AFGØRELSE:Fællesskabets holdning i Associeringsrådet, der er oprettet ved artikel 104 i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side, til nedsættelsen af et rådgivende paritetisk udvalg baseres på det udkast til afgørelse, som Associeringsrådet skal træffe, og som er knyttet som bilag til denne afgørelse.Udfærdiget i Bruxelles, denPå Rådets vegneFormand[...]BILAGUDKAST TIL AFGØRELSE NR. ..../2001 TRUFFET AF ASSOCIERINGSRÅDET MELLEM DE EUROPÆISKE FÆLLESSKABER OG DERES MEDLEMSSTATER PÅ DEN ENE SIDE OG DEN TJEKKISKE REPUBLIK PÅ DEN ANDEN SIDEom ændring af afgørelse nr. 1/95 om vedtagelse af Associeringsrådets forretningsorden ved nedsættelse af et rådgivende paritetisk udvalg mellem Regionsudvalget og Det Tjekkiske Forbindelsesudvalg for Samarbejdet med RegionsudvalgetASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Tjekkiske Republik på den anden side [1], særlig artikel 109, og[1]   EFT L 360 af 31.12.1994, s. 2.ud fra følgende betragtninger:Dialog og samarbejde mellem regionale og lokale myndigheder i Det Europæiske Fællesskab og i Tjekkiet kan bidrage væsentligt til udviklingen af forbindelserne mellem dem indbyrdes og til Europas integration.Et sådant samarbejde bør foregå mellem Regionsudvalget på den ene side og Det Tjekkiske Forbindelsesudvalg for Samarbejdet med Regionsudvalget ved nedsættelse af et rådgivende paritetisk udvalg.Dette betyder, at Associeringsrådets forretningsorden, der blev vedtaget ved afgørelse nr. 1/95, bør ændres i overensstemmelse hermed -TRUFFET FØLGENDE AFGØRELSE:Artikel 1Følgende artikler føjes til Associeringsrådets forretningsorden:"Artikel 16Der nedsættes et rådgivende paritetisk udvalg (i det følgende benævnt "Udvalget"), som har til opgave at bistå Associeringsrådet i bestræbelserne for at fremme dialogen og samarbejdet mellem de regionale og lokale myndigheder i Det Europæiske Fællesskab og regionale og lokale myndigheder i Tjekkiet. Dialogen og samarbejdet tager især sigte på følgende aspekter:1. De tjekkiske regioner og lokale myndigheder forberedes til arbejdet i forbindelse med det kommende medlemskab af Den Europæiske Union.2. De tjekkiske regioner og lokale myndigheder forberedes til at deltage i Regionsudvalgets arbejde efter Tjekkiets tiltrædelse.3. Der udveksles oplysninger om aktuelle emner af gensidig interesse, især om den aktuelle situation omkring EU's regionalpolitik og tiltrædelsesprocessen, og de tjekkiske regioner og lokale myndigheder forberedes til at deltage i denne politik.4. En multilateral, struktureret dialog fremmes mellem a) tjekkiske regioner og lokale myndigheder og b) regioner i EU-landene, bl.a. gennem netværk på særlige områder, hvor det måtte vise sig, at særlige problemer løses mest effektivt gennem direkte forbindelse og samarbejde mellem regioner og lokale myndigheder fra Tjekkiet og EU-landene.5. Der udveksles regelmæssigt oplysninger om tværregionalt samarbejde mellem regionale og lokale myndigheder fra Tjekkiet og medlemsstaterne.6. Inden for regionalpolitik og strukturinterventioner fremmes udveksling af erfaringer og viden mellem a) tjekkiske regioner og lokale myndigheder og b) regioner og lokale myndigheder fra EU-landene, især knowhow og metoder til udarbejdelse af regionale og lokale udviklingsplaner og -strategier og den bedst mulige anvendelse af strukturfondene.7. De tjekkiske regionale og lokale myndigheder bistås gennem udveksling af oplysninger med den praktiske gennemførelse af nærhedsprincippet i hele samfundslivet på regionalt og lokalt plan.8. Alle andre relevante emner, der måtte blive foreslået af den ene eller anden part, drøftes efterhånden som de måtte opstå i forbindelse med Europaaftalens gennemførelse og førtiltrædelsesstrategien.Artikel 17Udvalget sammensættes af otte repræsentanter for Regionsudvalget og otte repræsentanter for Det Tjekkiske Forbindelsesudvalg for Samarbejdet med Regionsudvalget. Samme antal suppleanter udpeges.Udvalget udfører sit arbejde efter høring af Associeringsrådet eller, når der skal skabes dialog mellem regionale og lokale myndigheder, på eget initiativ.Udvalget kan rette henstillinger til Associeringsrådet.Valget af medlemmer bygger på det princip, at Udvalget så nøjagtigt som muligt afspejler de forskellige niveauer af de regionale og lokale myndigheder både i Det Europæiske Fællesskab og i Tjekkiet.Udvalget vedtager selv sin forretningsorden.Udvalget træder sammen med en hyppighed, som det selv fastsætter i sin forretningsorden.Udvalgets formandskab varetages i fællesskab af et medlem af Det Europæiske Fællesskabs Regionsudvalg og et medlem af Det Tjekkiske Forbindelsesudvalg for Samarbejdet med Regionsudvalget.Artikel 18Regionsudvalget på den ene side og Det Tjekkiske Forbindelsesudvalg for Samarbejdet med Regionsudvalget på den anden side afholder hver især de udgifter til personale, rejser og diæter samt post og telekommunikation, som deres deltagelse i Udvalgets møder indebærer.Udgifter i forbindelse med tolkning ved møder, oversættelse og reproduktion af dokumenter afholdes af Regionsudvalget, med undtagelse af udgifter til tolkning og oversættelse til eller fra tjekkisk, som afholdes af Det Tjekkiske Forbindelsesudvalg for Samarbejdet med Regionsudvalget.Andre udgifter i forbindelse med den materielle tilrettelæggelse af møderne afholdes af den part, der er vært for møderne."Artikel 2Denne afgørelse træder i kraft på den første dag i den anden måned efter dens vedtagelse.Udfærdiget i Bruxelles, denPå Associeringsrådets vegneFormandSekretærerneFor TjekkietFor Det Europæiske Fællesskab